b"\n_START_ARTICLE_\nBatalla de V\xc3\xa9lez-M\xc3\xa0laga\n_START_SECTION_\nAntecedents\n_START_PARAGRAPH_\nAmb la mort sense successi\xc3\xb3 de Carles II d'Espanya, en el seu testament s'establia que el seu hereu seria el franc\xc3\xa8s Felip d'Anjou. Tot i haver recolzat altres candidats, tots els pa\xc3\xafsos d'Europa van acceptar al nou sobir\xc3\xa0, excepte l'emperador Leopold I. El 18 de febrer de 1701 el poble de Madrid, cansat de la q\xc3\xbcesti\xc3\xb3 success\xc3\xb2ria va recon\xc3\xa8ixer al nou monarca. _NEWLINE_En setembre de 1701 es constitueix la Gran Alian\xc3\xa7a formada per l'Arxiducat d'\xc3\x80ustria, el Regne d'Anglaterra, les Prov\xc3\xadncies Unides i Dinamarca, declarant la guerra als regnes d'Espanya i Portugal el juny de 1702. El maig de 1703, Portugal es va unir a la Gran Alian\xc3\xa7a._NEWLINE_Per fer costat a l'Arxiduc Carles, l'estol anglo-holand\xc3\xa8s de l'almirall George Rooke amb Jordi de Darmstadt, va dirigir-se a Barcelona per promou-re un aixecament, per\xc3\xb2 la ciutat no va respondre. Frustrat l'intent sobre Barcelona, l'estol de Rooke va continuar amb les operacions al Mediterrani. El 4 d'agost de 1704, durant sis hores es va bombardejar el castell de Gibraltar amb ferocitat, i amb el desembarcament de les tropes, Jordi de Darmstadt va conquerir el Penyal en nom de l'Arxiduc Carles d'\xc3\x80ustria al capdavant de 3.500 homes, mentre que l'almirall Rooke, conscient del valor estrat\xc3\xa8gic del penyal, va prendre possessi\xc3\xb3 en nom de la reina Anna I d'Anglaterra. La conquesta de Gibraltar va causar un gran impacte entre els borb\xc3\xb2nics perqu\xc3\xa8 es temia un atac des d'Andalusia\n_START_SECTION_\nEls preparatius\n_START_PARAGRAPH_\nConeguda l'exist\xc3\xa8ncia de l'estol aliat despr\xc3\xa9s del desembarcament de Barcelona, el 22 de juliol salpava de Tol\xc3\xb3 l'estol borb\xc3\xb2nic de Llu\xc3\xads Alexandre de Borb\xc3\xb3 amb 51 navilis, 6 fragates i 5 galeres a l'encontre de George Rooke\n_START_SECTION_\nLa batalla\n_START_PARAGRAPH_\nEl 24 d'agost de 1704, l'estol franc\xc3\xa8s de Llu\xc3\xads Alexandre de Borb\xc3\xb3, es va enfrontar a l'estol anglo-holand\xc3\xa8s de l'almirall George Rooke a l'altura de V\xc3\xa9lez-M\xc3\xa0laga, amb un resultat indec\xc3\xads que a la llarga seria favorable als aliats. Llu\xc3\xads-Alexandre de Borb\xc3\xb3 es va retirar a Alacant sense perdre cap nau, i Rooke a Gibraltar, tamb\xc3\xa9 sense perdre cap nau.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nPoc temps despr\xc3\xa9s els espanyols tornarien a intentar reconquerir Gibraltar en un fallit Setge, i finalment, el 1713 la conquesta es va formalitzar mitjan\xc3\xa7ant el Tractat d'Utrecht, en el que Espanya cedia al Regne de la Gran Bretanya l'\xc3\xbas del Penyal amb la condici\xc3\xb3 d'evitar o controlar el contraban a Espanya."